ການກໍ່ສ້າງທາງລົດໄຟ ລາວ-ຈີນ ໃນແຂວງຫລວງນ້ຳທາ ເກີດມີບັນຫາຊັກຊ້າ ເກີນກວ່າ 2 ເດືອນ ຍ້ອນ ໂຄວິດ-19
 ນັບແຕ່ເດືອນມັງກອນ 2020 ເປັນຕົ້ນມາ ພວກແຮງງານຊາວຈີນ ບໍ່ສາມາດເດີນທາງກັບມາລາວໄດ້ຕາມ ປົກກະຕິ ເພາະຕ້ອງປະຕິບັດຕາມມາດຕະການຫ້າມເດີນທາງຂອງລັດຖະບານຈີນ 
ການກໍ່ສ້າງທາງລົດໄຟລາ-ຈີນ ໃນແຂວງຫລວງນ້ຳທາ ເກີດມີບັນຫາຊັກຊ້າເກີນກວ່າ 2 ເດືອນເພາະການລະບາດຂອງໄວຣັສ ໂຄວິດ-19 (Covid-19) ເຮັດໃຫ້ແຮງງານຈີນ ບໍ່ສາມາດເຮັດວຽກໄດ້ຕາມປົກກະຕິ ທ່ານຈັນທະຈອຮນ ແກ້ວລະຄອນ ຫົວໜ້າໂຄງການກໍ່ສ້າງທາງລົດໄຟລາວ-ຈີນ ຢູ່ໃນ ແຂວງຫລວງນ້ຳທາ ຖະແຫລງຢືນຢັນວ່າ ການກໍ່ສ້າງທາງລົດໄຟລາວ-ຈີນ ຢູ່ໃນແຂວງ ຫວງນ້ຳທາງໄດ້ເກີດມີບັນຫາຊັກຊ້າເປັນເວລາເກີນກວ່າ 2 ເດືອນມາແລ້ວ ໂດຍມີສາ ເຫດມາຈາກການລະບາດຂອງໄວຣັສສາຍພັນໃໝ່ Covid-19 ຊຶ່ງເຮັດໃຫ້ບັນດາແຮງ ງານຊາວ ຈີນທີ່ໄດ້ພາກັນເດີນທາງກັບຄືນໄປປະເທດ ເພື່ອສະເຫລີມສະຫລອງບຸນປີ ໃໝ່-ກຸດຈີນ ນັບແຕ່ເດືອນມັງກອນ 2020 ເປັນຕົ້ນມາ ບໍ່ສາມາດເດີນທາງກັບມາລາວ ໄດ້ຕາມປົກກະຕິ ເພາະຕ້ອງປະຕິບັດຕາມມາດຕະການຫ້າມເດີນທາງຂອງລັດຖະບານ ຈີນ ໃນໄລຍະທີ່ມີການລະບາດຂອງເຊື້ອໄວຣັສ Covid-19 ໃນຈີນ ສ່ວນແຮງງານ ທີ່ ກັບຄືນມາລາວແລ້ວນັ້ນ ກໍຕ້ອງຖືກກັກບໍລິເວນເພື່ອເຝົ້າລະວັງແລະເບິ່ງອາການເປັນ ເວລາ 14 ວັນ ເພາະສະນັ້ນ ຈຶ່ງກະທົບຕໍ່ການກໍ່ສ້າງທາງລົດໄຟລາວ-ຈີນ ໂດຍກົງ ດັ່ງທີ່ທ່ານຈັນທະຈອນ ຢືນຢັນວ່າ: ເບື້ອງຕົ້ນນີ້ເນາະ ວິຊາການຈີນ ກໍຄືກຳມະການ ແລະພາກສ່ວນຕ່າງໆ ເຂົ້າເຈົ້າ ກະ ກັບໄປກິນກຸດຈີນ ເດືອນ 1 ຫັ້ນເນາະ ແລ້ວພໍດີ ໄປຖືກ Covid ລະບາດນີ້ ກະເລີຍວ່າ ບໍ່ໄດ້ກັບມາ ສະນັ້ນແລ້ວ ກໍມາຮອດຕົ້ນເດືອນ 3 ນີ້ ແຫລະ ຫາກະເລີ້ມໄດ້ກັບມາ ແຜນເຂົາເຈົ້ານີ້ ສິກັບມາຕົ້ນເດືອນສອງເນາະແຕ່ວ່າ ກ່ອນຈະອອກມາໄດ້ນີ້ນ່ະ ທາງ ຝ່າຍຈີນ ໄດ້ກັກໄວ້ກວດຫາເຊື້ອກ່ອນ ຖ້າວ່າບໍ່ພົບເຊື້ອແລ້ວ ເຂົາເຈົ້າ ຈຶ່ງປ່ອຍອອກ ມາກໍ່ສ້າງທາງລົດໄຟ ວຽກພວກເຮົານີ້ ຈຶ່ງຊ້າໄປແລ້ວຊ່ວງ 2 ເດືອນມາແລ້ວ ” ກ່ອນໜ້ານີ້ ການກໍ່ສ້າງທາງລົດໄຟໃນແຂວງຫລວງນ້ຳທາ ກໍໄດ້ປະສົບກັບບັນຫາ ຊັກຊ້າມາແລ້ວ ເປັນເວລາເຖິງ 5 ເດືອນ ເພາະການກໍ່ສ້າງອຸໂມງທີ່ຊາຍແດນຈີນ ຕ້ອງທຳການສຶກສາວິໄຈເພື່ອຄົ້ນຫາວິທີການປ້ອງກັນຜົນກະທົບ ຈາກແຮ່ເກືອ ດັ່ງກ່າວ ໂດຍເພາະແມ່ນ ການອອກແບບກໍ່ສ້າງໃໝ່ ແລະການຈັດຫາວັດສະດຸ ແບບພິເສດທີ່ທົນຕໍ່ສະພາບແວດລ້ອມທີ່ເປັນນ້ຳເກືອນັ້ນ ໂຄງການກໍ່ສ້າງທາງລົດໄຟລາວ-ຈີນ ຢູ່ໃນເຂດແຂວງຫລວງນ້ຳທາ ມີໄລຍະທາງ ຍາວທັງໝົດ 16 9 ກິໂລແມັດ ປະກອບມີ 2 ສະຖານີ ຄື ສະຖານີບໍ່ເຕັນແລະສະຖານີ ນາເຕີຍ ແລະຕ້ອງກໍ່ສ້າງອຸໂມງ 3 ແຫ່ງຄື ອຸໂມງບໍ່ເຕັນ ອຸໂມງຕີນຕຳກ ແລະອຸໂມງ ມິດຕະພາບ ລາວ-ຈີນ ມີຄວາມຍາວລວມ ກັນເຖິງ 10,051 5 ແມັດ ໂດຍກໍ່ສ້າງສຳ ເລັດແລ້ວ 2 ແຫ່ງ ຄືອຸໂມງບໍ່ເຕັນ ກັບອຸໂມງຕີນຕົກ ຈຶ່ງຍັງເຫຼືອພຽງອຸໂມງມິດຕະພາບ ລາວ-ຈີນ ທີ່ຈະດຳເນີນການກໍ່ສ້າງໄປພ້ອມກັບການຕິດຕັ້ງລາງລົດໄຟ ແລະລະບົບ ໄຟຟ້າເພື່ອຕອບສະໜອງໃຫ້ກັບລົດໄຟໃຫ້ແລ້ວເສັດຕາມແຜນການທີ່ວາງໄວ້ ກໍຄື ການເປີດເດີນລົດໄຟເຊື່ອມຕໍ່ ລາວ-ຈີນ ໃຫ້ໄດ້ໃນວັນຊາດທີ 2 ທັນວາ 2021 ນັ້ນເອງ ສ່ວນທ່ານແທ່ນຄຳ ທອງບົນ ຫົວໜ້າຄຸ້ມຄອງໂຄງການທາງລົດໄຟລາວ-ຈີນ ຖະ ແຫລງວ່າ ການທົດແທນຄ່າທີ່ດິນກັບສິ່ງປູກສ້າງຕ່າງໆ ທີ່ຖືກເວນຄືນໃນການກໍ່ສ້າງ ທາງລົດໄຟ ລາວ-ຈີນ ຈະຕ້ອງນຳໃຊ້ເງິນທຶນລວມທັງໝົດ 2,492 ຕື້ກີບ ຫາກແຕ່ວ່າ ໃນໄລຍະທີ່ຜ່ານມາທາງການລາວ ກໍສາມາດຈ່າຍເງິນທົດແທນໃຫ້ກັບປະຊາຊົນ ລາວ ໄດ້ໃນມູນຄ່າ 369 ຕື້ກີບ ຊຶ່ງຄິດເປັນສັດສ່ວນພຽງແຕ່ 20 4 ເປີເຊັນ ເທົ່ານັ້ນ ຂອງມູນຄ່າທົດແທນທັງໝົດ ສ່ວນໃນປີ 2019 ໄດ້ວາງແຜນຈ່າຍຄ່າທົນແທນໃຫ້ໄດ້ 450 ຕື້ກີບ ແຕ່ກໍ່ຈ່າຍໄດ້ຕົວຈິງພຽງ 134 ຕຶ້ກີບ ແລະໃນປີ 2019 ລັດຖະບານລາວ ກໍຕ້ອງຈັດຫາເງິນທຶນອີກ 1,356 ຕື້ກີບເພື່ອຈ່າຍຄ່າທົດແທນໃຫ້ກັບປະຊາຊົນລາວ ໃນສ່ວນທີ່ເຫລືອໃຫ້ໄດ້ຕາມແຜນການທີ່ວາງໄວ້ ທັງນີ້ ໂຄງການທາງລົດໄຟລາວ-ຈີນ ກະທົບຕໍ່ປະຊາຊົນລາວ 4,411 ຄອບຄົວ ໃນ ແຂວງ ຫລວງນ້ຳທາ ອຸດົມໄຊ ຫລວງພະບາງ ວຽງຈັນ ແລະນະຄອນວຽງຈັນ ໂດຍ ມີທີ່ດິນຈະຕ້ອງຖືກເວນຄືນ 3,832 ເຮັກຕາ ສິ່ງປູກສ້າງ 3,346 ຫລັງ ແລະຕົ້ນໝາກ ໄມ້ຕ່າງໆ ກວ່າ 1 ລ້ານຕົ້ນ ໂດຍກຸ່ມແລກປ່ຽນຂໍ້ມູນທີ່ດິນ (Land Information Working Group) ອົງການບໍ່ຂຶ້ນກັບລັດຖະບານໃນລາວ ລາຍງານວ່າ ມີການທົດ ແທນຕ່ຳກວ່າຄວາມເປັນຈິງ ເຖິງ 10 ເທົ່າ ເຊັ່ນທີ່ດິນທີ່ຢູ່ໃນເຂດເມືອງນາຊາຍທອງ ນະຄອນວຽງຈັນ ທີ່ມີການຊື້ຂາຍທີ່ເປັນຈິງໃນລາຄາສະເລ່ຍ 1 3 ລ້ານກີບ ຫາກແຕ່ ໄດ້ມີການປະເມີນຄ່າທົດແທນຕົວຈິງພຽງແຕ່ 137,000 ກີບຕໍ່ຕາແມັດເທົ່ານັ້ນ